**FAQ – Javni razpis za podporo aktivnosti pisarn za prenos znanja (JR KTO)**

DATUM: odgovori na vprašanja – objava 19. 1. 2024

|  |  |
| --- | --- |
| **Št.** | **Vprašanje/Odgovor** |
| 1. | Ali ustrezno razumemo, da se aktivnosti KTO lahko izvajajo na več organizacijskih enotah znotraj posamezne JRO (kot je omenjeno v razpisu na str. 6 spodaj), če je to v skladu z notranjimi akti dotične JRO?MVZI:Ne. Vsaka JRO se prijavi z eno vzpostavljeno in delujočo KTO, ki mora biti urejena v notranjih aktih posameznega konzorcijskega partnerja, kar je razvidno iz organizacijske strukture JRO. Aktivnosti za predmetni JR se izvajajo v posamezni KTO na JRO. |
| 2. | Ali so naslednje aktivnosti: skupna matrika in vzorci pogodb, mišljene na nivoju konzorcija ali operacije (za oba konzorcija skupaj)?MVZI:Namen je prizadevanje za sprejetje skupno usklajenih opredelitev, metrike in kazalnikov na nivoju JR KTO. Lahko pa vsak konzorcij na tej osnovi pripravi svoje različice ob upoštevanju morebitnih specifik. |
| 3. | Kako bomo dokazovali izvedeno svetovanje odcepljenemu podjetju?MVZI:Opravljeno svetovanje bo razvidno iz časovnice zaposlenega in pripravljenega poročila. |
| 4. | Ali pravilno razumemo, da je za aktivnost tutorstvo/mentorstvo dovolj zapis v časovnici, ali bodo potrebna kakšna dodatna dokazila?MVZI:Izvedena aktivnost bo razvidna bodisi iz časovnice, bodisi poročila, bodisi bo priložen pridobljen certifikat/ potrdilo/ naziv, skladno s točko 2 Predmeta JR. |
| 5. | Na katerem nivoju se spremlja kazalnik »nova podjetja«? Na nivoju JRO, konzorcija ali operacije (oba konzorcija skupaj)? Npr. ali se šteje za 2 podjetji, če z istim podjetjem sodelujeta dva partnerja.MVZI:Kazalnik se spremlja skladno s Preglednico 4.1 obrazce II: Predstavitev projekta. |
| 6. | V zvezi z JN »Javni razpis za podporo aktivnosti pisarn za prenos znanja (JR KTO)« nas zanima, ali je za pogoje razpisa dovoljeno, da zakoniti zastopnik vsakega partnerja podpiše konzorcijsko pogodbo in prijavne obrazce ter vse izjave, ki so del prijavne vloge, z elektronskim podpisom s kvalificiranim digitalnim potrdilom.MVZI:Da. |
| 7. | Katero obdobje je potrebno vzeti za izračun urne postavke (SE): katerih 12 mesecev? (npr. januar 2023 – december 2023)V naši organizaciji imamo plače 15. v mesecu in pred tem datumom nimamo podatkov za izračun SE.MVZI:Skladno z Navodili za izračun stroškov na enoto (SE) za neposredne stroške osebja mora posamezni upravičenec ob prvem zahtevku za izplačilo priložiti plačne liste za vseh zadnjih zaporednih 12 mesecev, iz katerih so razvidne vrednosti, ki jih je vnesel v izračun (Obrazec SE). |
| 8. | Ali nam lahko prosim pojasnite, če je nova sorta izenačena s patentom in se vloga za registracijo sorte šteje kot kazalnik rezultata?Sorta je namreč omenjena pri aktivnosti 4 Postopki ščitenja in trženja IL na strani 4 JR, v kazalniku rezultata JR pa so omenjene le patentne prijave s popolnim preizkusom.Vpis sorte na Evropsko sortno listino je namreč vsebinsko primerljiv podeljenemu patentu s popolnim preizkusom.MVZI:V kazalnik se štejejo zgolj patentne prijave s popolnim preizkusom. |
| 9. | Ob pregledu razpisne dokumentacije Javnega razpisa za podporo aktivnosti pisarn za prenos znanja (JR KTO) številka: 303-77/2023/23, z dne 15. 12. 2023, smo ugotovili, da javni razpis v točki 7 določa, da se bodo aktivnosti operacije začele izvajati z dnem veljavnosti sklepa o izboru, medtem ko je v Prilogi 6 »Vzorec-PoSof-JR-KTO-final«, v 1. odstavku 10. člena navedeno , da se bodo aktivnosti operacije začele izvajati z dnem podpisa te pogodbe.Prosimo za potrditev, da veljajo določila iz točke 7 javnega razpisa in da bo vzorec pogodbe v tem delu ustrezno popravljen.MVZI:Da, aktivnosti se pričnejo z dnem veljavnosti sklepa o izboru, osnutek pogodbe bo pred podpisom dopolnjen. |
| 10. | Ali ustrezno razumemo, da obrazec 11 (Obrazec SE) ni priloga vlogi na razpis?MVZI:Prijavna vloga mora vsebovati obrazce in dokazila skladno z drugim odstavkom točke 8 predmetnega javnega razpisa. |
| 11. | Če imamo v KTO zaposlenih več oseb z 0,5 FTE ali priložimo dokazila za vse?MVZI:Ob prijavi na predmetni javni razpis mora imeti vsaka KTO zaposleno vsaj eno osebo z minimalno delovno obveznostjo 20 ur na teden (50 odstotkov polnega delovnega časa) za dejavnosti prenosa znanja po predmetnem javnem razpisu. V točki 2 obrazca II. Predstavitev projekta navedete vse zaposlene v KTO. |
| 12. | V povezavi z JR (Javni razpis za podporo aktivnosti pisarn za prenos znanja (JR KTO)) prosimo za potrditev, da ustrezno razumemo, da upravičene stroške v okviru pavšalne stopnje v višini 40% upravičenih neposrednih stroškov osebja, poročamo in dokazujemo zgolj z dokazili, ki so navedena v dokumentu »Navodila organa upravljanja o upravičenih stroških za sredstva evropske kohezijske politike v programskem obdobju 2021-2027, verzija 1.1« na str. 30.MVZI:Pavšalna stopnja je določena skladno z točko 4.1.3 omenjenih navodil (NUS 2021-2027). |

DATUM: odgovori na vprašanja – objava 31. 1. 2024

|  |  |
| --- | --- |
| **Št.** | **Vprašanje/Odgovor** |
| 13. | Pri dokazovanju števila novih podjetij je potrebno priložiti prvo in zadnjo stran pogodbe. Bo možno počrniti dele pogodbe, ki bodo zajemali poslovno skrivnost?MVZI: Podrobna navodila o dokazovanju bodo objavljena po podpisu pogodbe o sofinanciranju. Poslovno skrivnost boste lahko označili in vsebino prekrili. |
| 14. | Delavec, ki bo delal na projektu, je imel v preteklem letu dolgotrajno bolniško (4 mesece). Je mogoče zanj uveljavljati SSE za primerljivo delovno mesto?MVZI:Na osnovi enakih/podobnih delovnih mest se urna postavka lahko izračuna v primerih, kjer zaposlitev NI trajala 12 zaporednih mesecev. |
| 15. | Ali moramo pri izračunu proračuna konzorcija upoštevamo SE osebe, ki jo posamezna KTO navaja kot dokazilo v skladu z besedilom razpisa na str. 7?MVZI: V predvidenem finančnem načrtu upoštevate SE oseb, ki bodo izvajale aktivnosti predmetnega javnega razpisa glede na razpoložljiva sredstva. |
| 16. | Če imamo v KTO zaposlenih več oseb z 0,5 FTE, kateri SE se upošteva v proračunu?MVZI:V predvidenem finančnem načrtu upoštevate toliko stroškov SE za zaposlene v KTO, kot je na voljo sredstev, razdeljenih znotraj konzorcija, upoštevajoč 40% za preostale upravičene stroške skladno s predmetnim JR. |
| 17. | Imamo primer osebe, ki ima 12 zaporednih mesecev zaposlitve in je predvidena za delo na projektu, vendar je bila ta oseba v letu 2023 bolniško odsotna 4 zaporedne mesece. V tem času je šifra stroška dela H0201 (Bol. v breme ZZZS 90% nad 90 dni), kar zelo zmanjša vrednost urne postavke. Ali bi v tem primeru za izračun SE lahko vzeli primerljivo osebo (delovno mesto, plačni razred), ki v tem obdobju ni bila bolniško odsotna?MVZI:Glej odgovor pri vprašanju 14. |
| 18. | Ali je redna delovna uspešnost neupravičen strošek za izračun SE?MVZI:~~Da, redna delovna uspešnost je neupravičen strošek.~~POPRAVEK ODGOVORA – objava 7. 2. 2024:Ne, redna delovna uspešnost je lahko upravičena pri izračunu SE. |
| 19. | Kako se poročajo aktivnosti za posamezne osebe v obdobju poročanja: ali se pripravi mesečna poročila z opisom izvedenih aktivnosti in številom porabljenih ur? Na spletni strani ne najdemo nobenega tovrstnega obrazca za poročanje – npr. časovnica.MVZI:Upravičene stroške bo upravičenec uveljavljal skladno z Navodili organa upravljanja o upravičenih stroških za sredstva evropske kohezijske politike v programskem obdobju 2021-2027. Dodatno bo ministrstvo izbranim upravičencem posredovalo vse potrebne obrazce za spremljanje in poročanje. |
| 20. | Ali je za vsako obdobje poročanja potrebno pripraviti zbirni obrazec vseh stroškov? (neposredni stroški osebja ter ostali upravičeni stroški v okviru pavšalne stopnje 40% upravičenih stroškov osebja). Na spletni strani ne najdemo nobenega tovrstnega obrazca za poročanje – npr. obračun stroškov.MVZI:Glej odgovor pri vprašanju 19. |
| 21. | Stroški dela – neposredni stroški osebja: ali je za vsako obdobje poročanja potrebno pripraviti zbirno tabelo vseh sodelujočih na projektu po mesecih? (npr., da se za vsak mesec navede osebe, št. projektnih ur in pripadajoče stroške dela z mesečnimi seštevki ur in stroškov dela ter s skupnim seštevkom projektnih ur in skupnim stroškom dela za obdobje poročanja). Na spletni strani ne najdemo nobenega tovrstnega obrazca za poročanje – npr. OBR-2.MVZI:Glej odgovor pri vprašanju 19. |
| 22. | Kako se dokazuje upravičene stroške v okviru pavšalne stopnje 40% upravičenih stroškov osebja:- posredni stroški- stroški informiranja in komuniciranja- stroški storitev zunanjih izvajalcev- upravičena vrednost DDVAli je navedene vrste stroškov potrebno dokazovati z računi?Kakšne so v tem primeru priloge računov? (npr. naročilnica, dokazilo o plačilu, vsebinsko pojasnilo stroška; pri tujih računih: samoobdavčitev)MVZI:Dokazila za upravičene stroške bo upravičenec uveljavljal skladno s poglavjem 2.1 in 4.1 Navodil organa upravljanja o upravičenih stroških za sredstva evropske kohezijske politike v programskem obdobju 2021-2027. |
| 23. | Ali je potrebno voditi skupno evidenco vseh računov za celotno trajanje projekta? Na spletni strani ne najdemo nobenega tovrstnega obrazca za poročanje – npr. priloga 6.MVZI:Glej odgovor pri vprašanju 19 in 22. |
| 24. | Ali mora koordinator projekta voditi evidenco stroškov po partnerjih za vsako poročanje? Na spletni strani ne najdemo nobenega tovrstnega obrazca za poročanje – npr. priloga 9.MVZI:Glej odgovor pri vprašanju 19. |
| 25. | V zvezi z izračunom SE imamo vprašanje za osebo, ki se ji delež zaposlitve spremeni:Konkretna oseba ima v letu 2023 7-urni delavnik, v letu 2024 pa ima 100% zaposlitev (8-urni delavnik, 40 ur na teden). Glede na predvideni začetek projekta bo obdobje za izračun SE po vsej verjetnosti zajemalo nekaj mesecev iz l. 2023 in preostale mesece iz l. 2024. Obrazec za izračun SE predvideva opredelitev deleža zaposlitve. Kako se izračuna SE v primeru 2 različnih deležev zaposlitve v zajetem obdobju 12 zaporednih mesecev? Ali se v takšnem primeru izračuna povprečje obeh % zaposlitve?Prosimo, če nam lahko svetujete, kako bi pravilno izračunali SE za ta primer.MVZI:V Obrazcu SE, zavihek Navodila je obrazložen izračun. Podan je tudi primer izračuna. |
| 26. | Za določitev deleža zaposlitve, ki bi ga vnesli v obrazec SE, predlagamo konkretni izračun: sešteli bi deleže zaposlitve za vseh 12 mesecev (87,5% \* število mesecev v letu 2023 + 100% \* število mesecev v letu 2024). Dobljeni rezultat bi delili z 12. Ali bi bilo tako ustrezno?MVZI:Glej odgovor pri vprašanju 25. |

DATUM: odgovori na vprašanja – objava 7. 2. 2024

|  |  |
| --- | --- |
| **Št.** | **Vprašanje/Odgovor** |
| 27. | Ob pregledu razpisne dokumentacije Javnega razpisa za podporo aktivnosti pisarn za prenos znanja (JR KTO) številka: 303-77/2023/23, z dne 15. 12. 2023, smo naleteli še na nekaj dilem, zato vam pošiljamo spodnja vprašanja:• Kako prikazati skupne aktivnosti operacije? Npr. Če imata oba konzorcija skupaj eno spletno stran zapiše en oziroma vsak konzorcij pod kazalnik spletne strani 1, ali vsak 0,5?MVZI:Vsak konzorcij vpiše vrednost zase, torej 0,5. |
| 28. | Pri kazalniku »Nacionalni / mednarodni dogodki« v preglednici 4.1 je navedeno, da je kazalnik vsaj 1 dogodek/JRO/letno. Glede na to, da konzorcij po letnih traja sicer 6 let, po dejanskem času pa manj kot 5 let, nas zanima, ali moramo organizirati najmanj 5 takšnih dogodkov ali najmanj 6 na partnerja?MVZI:Vsaka JRO mora vsaj enkrat letno izvesti omenjeni dogodek, izjema je leto 2029, ko se bo operacija izvajala samo dva meseca. |
| 29. | Npr. Zaposleni se udeleži (fizičnega ali on-line) izobraževanja, ki ga organizira Evropsko združenje profesionalcev na področju prenosa znanja. Pod katero aktivnost v preglednici 4.1 naj prikazujemo to – pod »Usposabljanja in izobraževanja, mentorstvo / tutorstvo« ali pod »Povezava s sorodnimi organizacijami, pisarnami v mednarodnem okolju, podjetji«? MVZI:Odvisno od vsebine in namena udeležbe. Iz poročila ali ostalih dokazil navedenih v tabeli bo razvidna utemeljitev pod katero aktivnost sodi. |
| 30. | Ali v kazalnik v preglednici 4.1 »Usposabljanja in izobraževanja, mentorstvo / tutorstvo« navedemo število izobraževanj, ki se jih KTO udeležijo, število izobraževanj, ki jih KTO organizirajo ali oboje?MVZI:Skladno z 2. točko JR, 2); gre za usposabljanja in izobraževanja ter mentorstva/tutorstva, ki se jih zaposleni v KTO in vsi deležniki udeležijo – lahko jih organizira KTO ali zunanji izvajalci. |
| 31. | Če npr. organiziramo izobraževanja za raziskovalce in študente – ali to spada pod kakšno od navedenih aktivnosti v preglednici 4.1? Je kaj drugače, če so predavatelji/strokovnjaki zaposleni v KTO/na partnerju operacije oziroma so mednarodni strokovnjaki?MVZI:Da, navedeno lahko sodi pod aktivnost usposabljanje in izobraževanje, mentorstvo/tutorstvo, odvisno od narave/vsebine posamezne izvedene aktivnosti.  |
| 32. | V preglednici 4.1. v prijavnem obrazcu sta aktivnosti, ki sta v razpisu na strani 3 ločeni, združeni v aktivnosti »Usposabljanja in izobraževanja, mentorstvo / tutorstvo«. Zanima nas ali bomo morali prikazovati oziroma poročati izvedene aktivnosti skupaj ali ločeno? MVZI:Izvedeni aktivnosti sta v predmetnem javnem razpisu zapisani ločeno z vidika usmeritve upravičenih aktivnosti po JR, ker pa se navedeni aktivnosti vsebinsko prepletata, ju boste lahko poročali skupaj.  |
| 33. | Pri aktivnosti »Usposabljanja in izobraževanja, mentorstvo / tutorstvo« v preglednici 4.1. so v stolpcu »Spremljanje doseženih aktivnosti/minimalne zahteve« izpuščeni »dogodki, izobraževanja«, ki so sicer navedeni v razpisu na strani 3. Ali se v besedilu prijavnega obrazca opredelimo do izvedbe aktivnosti povezanih z mentoriranji in tutorstvom raziskovalcev in zaposlenih v KTO, v preglednici 4.1. pa s številko napovemo le večje in samostojne dogodke, npr. usposabljanja in izobraževanja?MVZI:Glej odgovor 32.  |
| 34. | V Obrazcu II Predstavitev projekta v točki 2: Predstavitev konzorcija2. 1 Predstavitev posamezne KTOje navedeno:Natančno opredelite in pojasnite kako bo vsaka KTO z vidika komplementarnosti zagotavljala nepodvajanje vsebin in stroškov zaposlenih za aktivnosti prenosa znanja, predvsem v navezavi z integralnimi sredstvi, ki jih JRO prejemajo.Prosimo za pojasnilo:- na kaj se v tem kontekstu nanaša komplementarnost /med KTO, znotraj KTO ali med posameznimi službami JRO/;- na kaj se nanaša nepodvajanje vsebin (in stroškov);- na kakšen način je potrebno opredeliti nepodvajanje vsebin (in stroškov) v povezavi financiranja z integralnimi sredstvi.MVZI:Opisati je potrebno kako bo posamezna JRO skrbela, da ne bo prihajalo do podvajanja vsebin in uveljavljanja stroškov z vidika kohezijskih sredstev in prejetih integralnih sredstev. Razvidno naj bo, kako so aktivnosti v okviru kohezijskega projekta nadgradnja temu, kar JRO že financira iz integralnih sredstev. |
| 35. | Pri vprašanju št. 18 ste zapisali odgovor, da je redna delovna uspešnost neupravičen strošek. Z odgovorom se ne strinjamo, saj menimo da po svoji naravi, sodi med upravičene stroške.MVZI:Pri odgovoru številka 18. je prišlo do napake. Redna delovna uspešnost je lahko upravičena pri izračunu SE. |

DATUM: odgovori na vprašanja – objava 13. 2. 2024

|  |  |
| --- | --- |
| **Št.** | **Vprašanje/Odgovor** |
| 36. | 1) V skladu z JR KTO oz. predlogo pogodbe je poročanje pol-letno, marca in septembra. Ali štejejo stroški septembrski plač, ki jih poročamo naslednje leto marca, v tekoče leto, ali v prihodnje leto?MVZI:1) Z vidika nastanka stroška v FN na 1. delovni list tabela I. (NAČRTOVANI STROŠKI UPRAVIČENCA OZ. PARTNERJA) prikažite stroške od 1.1. do 31.12., z vidika črpanja sredstev (vnos v tabelo II. VIRI IN DINAMIKA FINANCIRANJA) pa upoštevate stroške, ki bodo v posameznem koledarskem letu vključeni v ZzI.2) V uradnem obrazcu »8\_Priloga-4\_-Financni-nacrt-final.xls«, v zavihku »FINANČNI NAČRT« je navodilo, da se izpolnjuje le zelena poja. V tabeli I. NAČRTOVANI STROŠKI UPRAVIČENCA OZ. PARTNERJA (od 1.1. do 31.12.) sta celici L20 in M20 zeleni.2.a) Ali v teh dveh celicah (L20, M20) pustimo formulo?2.b) formula v celicah L20 in M20 vrne centno napako. Ali jo ročno popravimo?MVZI:2) Da, celici L20 in M20 sta zeleni izjemoma, prav tako tudi celici L21 in M21, ker je včasih potreben ročni vnos vrednosti, zaradi nepravilnega zaokroževanja glede na nastavljeno formulo v teh celicah, to je razmerje pro-rata med dvema kohezijskima regijama: KRZS:KRVS=57%:43%. Izračun mora biti pravilen, to je na dve decimalni mesti natančno. Navedene vrednosti so predmet spremljanja projekta/operacije v drugih sistemih, kjer lahko vpisujemo vrednosti samo natančno na največ dve decimalni mesti.2.a) V celicah L20 in M20 ter L21 in M21 pustite formule kot so nastavljene v Finančnem načrtu, razen glej komentar k točki 2.b.2.b) V primeru, da nastavljene formule v celicah L20 in M20 ter L21 in M21 v Finančnem načrtu prikažejo napačni izračun, je potrebno centno izravnavo urediti z ročnim vpisom, in sicer pravilno na dve decimalni mesti natančno. Priporočamo, da v zelene celice vedno vpisujete vrednosti na dve decimalni mesti natančno. Vsi izračuni v tabeli morajo biti natančni in pravilni. |